«Ukjent» nordmann sjokkerte verdenseliten
Unggutten gikk knallhardt ut på sløyfen i Lahti og taklet det vanskelige føret meget godt. Faktisk så godt at verdens beste skiløpere fikk store problemer med å holde ham bak seg. Da Nyenget gikk i mål var han over 20 sekunder foran den nest beste og ga klassiskeksperter som Aleksej Poltoranin, Francesco De Fabiani, Dario Cologna og Sami Jauhojaervi kamp om seieren. VG Direkte:Slik var 15-kilometeren De Fabiani, Poltoranin og Jauhojaervi klarte til slutt å slå Martin Løwstrøm Nyenget, men unggutten var bare 6,5 sekunder bak italienske De Fabiani i mål - i sitt andre verdenscuprenn i karrieren. Fjerdeplassen imponerte de aller fleste. – Det er moro å få sjansen i verdenscup, på det som er favorittdistansen. I år har det vært lite klassisk distanserenn, da er det gøy at det endelig kommer, sier Nyenget til VG. – Jeg avsluttet bra de siste to kilometerne. Den siste runden dabbet det kanskje litt av, fortsetter han. Nyenget fikk sin verdenscupdebut i Holmenkollen i 2014. Der endte han på 41. plass på femmila, men Nyenget har vært blant de beste i U23-VM flere ganger og har en åttendeplass fra 15 kilometer klassisk i NM fra før. 22-åringen kommer fra Siggerud utenfor Oslo.Søndag var Nyenget sammen med Eldar Rønning, Finn Hågen Krogh, Petter Northug, Martin Johnsrud Sundby og Mathias Rundgreen med i toppen av 15-kilometeren. Men ingen av dem var gode nok til å kunne vinne løpet. Martin Johnsrud Sundby gikk til slutt inn på en 10. plass, noe som holdt til å vinne verdenscupen sammenlagt for annen gang på rad siden Dario Cologna og Petter Northug heller ikke endte blant de aller beste. Røa-løperen ble dermed første norske herreløper som vinner verdenscupen sammenlagt to sesonger på rad siden Bjørn Dæhlie gjorde det samme i 1992/93-sesongen. Grunnlaget for sammenlagtseieren ble lagt da han vant Tour de Ski i januar, slik han også gjorde sist sesong. I tillegg har han vunnet to verdenscuprenn på Lillehammer og ett i Davos. 30-åringen fikk VM ødelagt av sykdom, og gikk kun én distanse. Det endte uten medalje på 50 km på VMs siste dag. Nå gjenstår bare sprint i Drammen onsdag og femmila i Holmenkollen kommende helg for løperne i verdenscupen.Petter Northug ble hektet av tidlig i kampen om seieren, men ble nest beste nordmann da han gikk i mål foran Eldar Rønning, Krogh og Rundgreen, men bak kometen Nyenget. – Dette er kanskje det beste jeg har gjort i vinter på 15 kilometer klassisk. Formen er fortsatt god, sier Northug til VG. Heller ikke sveitsiske Dario Cologna klarte å slå 22-åringen i mål. Cologna var over tre sekunder bak Nyenget, som til slutt endte på en fjerdeplass. Resultatliste: 1. Fr ancescoDe Fabiani 34.51,2 2. Aleksej Poltoranin +3,0 3. Sami Jauhojärvi +4,6 4. Martin Løwstrøm Nyenget +6,5 5. Dario Cologna +9,7 6. Dietmar Nöckler +13,0 7. Petter Northug +15,3 8. Eldar Rønning +16,9 9. Lukas Bauer +20,3 10. Martin Johnsrud Sundby +21,5 Øvrige norske: 11. Finn Hågen Krogh +23,9 12. Mathias Rundgreen +26,2 20. Pål Golberg +46,8 26. Didrik Tønseth +1.03,5 36. Niklas Dyrhaug +1.31,0 39. Sindre Bjørnestad Skar +1.35,9 46. Ola Vigen Hattestad +1.47,7
22 år gamle Martin Løwstrøm Nyenget kom fra intet, overrasket alle og var sekunder unna en pallplassering i sitt andre verdenscuprenn.